મુંબઈ, 30 ઑગસ્ટ : સલમાન ખાન જો કંઈ ન પણ કરે, તો તોય તેમના નામે મીડિયામાં ચર્ચાઓ થતી જ રહે છે. ગઈકાલે રાત્રે 1 વાગ્યે સલમાન ખાન અને તેમના બૉડીગાર્ડ દ્વારા બે મહિલાઓ સાથે મારઝૂડ કરવાના સમાચારો હતાં. જ્યારે આ અંગે તપાસ કરવામાં આવી, તો ખુલાસો થયો કે એક મહિલા અને તેની પુત્રી બાંદ્રા પોલીસ સ્ટેશને બેસી સલમાન ખાન સામે કોઈ ફરિયાદ નોંધાવી રહી હતી. કેટલાંક મીડિયાવાળાઓનું કહેવું છે કે આ બંને મહિલાઓએ સલમાન ખાનને આતંકવાદી કહ્યો અને એમ પણ કહ્યું કે સલમાનના બૉડીગાર્ડે તે લોકોને માર્યાં છે.